C 130/22
DA
Den Europæiske Unions Tidende
14.4.2023
Foruden de obligatoriske angivelser skal etiketterne også være påført følgende: identifikation af og logo for den beskyttede geografiske betegnelse »VACA DE EXTREMADURA« samt sporbarhedsoplysninger.
Logo for »VACA DE EXTREMADURA« BGB
4.
Kort angivelse af det geografiske områdes afgrænsning Det geografiske område, som den beskyttede geografiske betegnelse »Vaca de Extremadura« gælder for, er hele den selvstyrende region Extremadura.
5.
Tilknytning til det geografiske område Den beskyttede geografiske betegnelse »Vaca de Extremadura« er baseret på kødets særlige egenskaber og dets geografiske oprindelse.
5.1.
Det geografiske områdes egenart Extremadura er beliggende i det sydvestlige Spanien på Den Iberiske Halvø og har et areal på 41 635 km2, hvoraf ca. 14 300 km2 er dehesaer og dehesalignende landskaber.
Husdyrarterne i Extremadura består overvejende af lokale racer med nær tilknytning til det mest typiske miljø i regionen (»dehesa«).
Disse arter bidrager alle, takket være deres hårdførhed og store evne til at tilpasse sig vanskelige miljøer, til at vedligeholde og forbedre økosystemet ved at gøde jorden, forbedre græsgangenes kvalitet og bremse kratbevoksningen.
Nedbøren er meget ujævnt fordelt over hele året.
Den er mest hyppig i efteråret og foråret, og der er betydelige udsving fra år til år.
Dehesaklimaet kendetegnes ved en tør periode, der markerer den tidlige udtørring af græsningsarealet.
De racer, der er omfattet af den beskyttede geografiske betegnelse »Vaca de Extremadura«, er optimalt tilpasset de ekstreme temperatur- og nedbørsforhold, da de er modstandsdygtige over for både kulde og varme og vandmangel i tørkeperioder.
Det foretrukne økosystem for bedrifter, der opdrætter kvæg med den beskyttede geografiske betegnelse »Vaca de Extremadura«, er dehesaer og dehesalignende landskaber.
Dehesaen er et af de afgørende systemer for ekstensivt opdræt af den beskyttede geografiske betegnelse »Vaca de Extremadura« i Extremadura og er kendetegnet ved græsning på store arealer.
Husdyravlen i disse områder passer perfekt til miljøet på grund af de opdrættede racers hårdførhed.
Det barske klima og den næringsfattige jordbund af ringe kvalitet har begrænset etableringen af landbrug, og husdyravl er i vid udstrækning trådt i stedet.
Hele dette økosystem har en positiv indflydelse på produktets egenskaber.
5.2.
Produktets egenart Kødet fra »Vaca de Extremadura«-køer er kendt for sin kirsebærrøde til purpurrøde farve og for sine jævne og marmorerede striber med cremehvidt til gulligt fedt, der har en fast tekstur og er fast at røre ved.
Det er også kendt for sin aroma af animalsk fedt, sin saftighed i munden og sin dybe og langvarige karakteristiske oksekødssmag.